
Редакция и администрация в Крыниц!. — Адрес „Лемко“ Крынип. 


Вок УГ. 
Рок УТ. 


Пренумерата в краю: 

30 грошей місячно, = 

80 ге квартально, 
1.50 у полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно. 
20 кор. рочно. 


Ціны оголошень: 
Ціла сторона 120 зл., \з сто- 
роны 60 зл., \* стороны 35 зл.. 
1з стор. 20 зл., 2/1 стор. 10 зл. 
оголошеня малы за 1 мм. 20 тр. 
в текст! 30 гр., перед текстом 
40 гр. При м!сячном и долшоу 
оголошеню значна знижка 


Конто чекове Нр. 404.155. 


У\Ууево421 у Ка? ау етуагіек. 


Ведакс]а і айатіпіѕігаеја у Кгупісу. — АЯгез „фешко“ Кгупіса. 


Посол Полков. Цсадек в обороні русинов. 


В выберательном окрузі Сянок выбрано 
послом на Сейм полковника - легионера Цса- 
дека. На него голосовали не лем полякы, але 
также и руске населене по... сяноцкого и кро- 
снянского, прото тыж полк. Цсадек уважат 
себе за депутата, репрезентуючого так поля- 
ков як и руснаков. 

При ухваляню буджета посол полк. Цса- 
дек забрал голос и заявил, што на основі ста- 
тыстыкы в воєводствах полуднево-всходных 
находит ся около З милионы поляков, 400.000 
жидов, 1,675.000 украинцов и 1,139.000 руси- 
нов, што доказує, же русины с полным осно- 
ванєм могут ділити с украинцами право ре- 
презентувати в том краю славянске меньшин- 
ство. Операючи ся на том, же полк. Цсадек 
ест выбраный в Сейм великым количеством 
рускых голосов, он обявил от имени руско- 
го населеня о льояльности, любвы и згоді ру- 
синов с поляками, а также привязаностй до 
Польской Державы. Р 

Заявленє Полк. Цсадека помістили мно- 
гы польскы газеты, а „Вечер Варшавский“, за- 
зета, котру читат в Польщі найбольше лю- 
дей, высказує ся о том заявленю Так: 

„Мы можеме с радостю и признанем по- 
ватати новый курс политыкы в воеводствах: 
львовском, тарнопольском и станиславоь- 
ском. 

От часу отродженя Польщи аж до тепер 
вела ся там односторонна политыка гляданя 
угоды с украинцами и непризнаваня русинов. 
Аж тепер показало ся, же в тых воеводствах 
жие понад милион славян, котрых нич не лу- 
чит с украинцами и котры желают мати вӧз- 
можность вдоволити свои культурны и еконо- 
мичны потребности, годячи их с льояльным 
отношенем до Державы. 

Дальше автор наводит аргументы, рідко 
появляючи ся в польскых газетах. 

„Русины не являют ся на той землі чим 
то новым, як нпр. украинцы. Украинизм был 
утвореный штучно віденскым правительством, 
австрийскым генеральным штабом, гдеякыма 
галицкыма политыками с Михаилом Боб- 


ржинскым на чел! и в особенности метрополи- 
том Шептыцкым, Украинизм мал быти тара- 
ном против царской Росии, а тепер перемі- 
нил ся в мину под: всходном границом Поль += 
щи. Помимо того ‘ћольёке Й) ителВЕ?во-все 
поддерживало украинизм, поминаючи цілко- 
вито жаданя русинов. До войны очи русином 
были звернены на Росию, але от часу боль- 
шевицкой революции русины, народ умірен- 
ный, спокейный и привязаный до своей ре- 
лигии, порвали со своим давным москальо- 
фильством и тым самым перестали быти не- 
безпечны для Польской Державы, в котрой 
видят тепер свою одыноку опору. 

Здае ся, же выступленє полк. Цсадека 
выповіло не лем его сымпатии и взгляды, яко 
посла, выбраного в окрузі также лемковскы- 
ма голосами, але официяльне признане ру- 
сино вест ділом, отвічаючим интересам поль- 
ской державности. Русины не жадают мно- 
го. Они хотят лем мати ровны права еконо- 
мичны и политычны с украинцами. 


Першим кроком — пише дальше „Вечер 
варшавскій“ — повинно быти отдане русинам 
„Народного Дома“ во Львові, в котром нахо- 
дят ся численны организации основаны руси- 
‘нами ище до войны. `Аветрийске правитель- 
ство отобрало „Народный Дом“ русниам и 
назначило комисара. Польске правительство 
не отмінило того зарядженя, причом до за- 
ряду допущено безправно украинцов. Тото 
треба якнайскорше змінити. Нехай русины 
достанут возможность трудити в культурной 
и економичной областях, нехай сопернича- 
ют они с украинцами, на што мают полне пра- 
во и што обезпечат им констытуция. 

Польска общественность — кончит автор 
стат! — не все добре ориентуе ся в взаимных 
отношенях рижных народностей, жиючих на 
всхокных землях, але оно повинно запамята- 
ти собі добре выступленє полк. Цсадека и 
ждати проявленя послідствий в актывной по- 
литыці Правительства“. 

——{-—- 


Война в Испании закончит ся 


3 


Льондонскы политычны кругы твердят 


на основі информации с Парыжа и Испании, 
же домова война буде зликвидована в най- 
близших двох до трох неділь. 


Газеты доносут, же ген. Франко по пере- 
дачі начальства национального правительства 
своєму швагрови, министрови Суннерови, за- 
возвал республиканске правительство до за- 
перестаня борбы и до подданя ся без яких- 
нибудь условий. Одночасно выдал он до на- 
селеня апель, штобы перестано слухати пра- 
вительство Негрина. 


Если Негрин не вдоволит того жаданя, в 
тако мзарі ген. Франко приступит до даль- 
ших атаков на всіх фронтах. Атакы будут так 


за 2-3 тыждней. 


сильны, якых не было ище в той войні. Одно- 
часно буде ся атаковати от стороны моря, на 


всіх сухопытных фронтах и самолетами. Та- 


кый сильный удар потрафит переломити си: 
лу противника в пару днях. 

Газеты доносят также, же презыдент рз- 
спубликанской Испании, Азана, котрый миє 
тепер в Парыжі, зажадал от Негрина капиту- 
ляции и загрозил, же если Негрин не поддаст 
ся, то он усуне его и другых министров с уря- 
ду и сам также зложит свой уряд. 

Такым способом республиканска Испа- 
ния не мала бы ниякой констытуцийной вла- 
сти, што приспішит также конец войны и при- 
знане через всіх правительства ген. Франко. 


а мды 


отр: 2. 


Виборы 


Дня 12. лютого отбыли ся на Прикарп. 
Руси выборы до карпатского сейма. Выборы 
тоты сут доказом небывалого насилия и гне- 
та над рускым населенєм краю. В многых мі- 
сцевостях доходило до поважного столкно- 
веня меже населенєм, ческыма жандармами и 
січовиками. 

В м!сцевости Страбичево жандармы бук- 
вально кольбами заганяли людей до хаты, где 
отбывали ся выборы. Огорчене такым пове- 
денєм населенє шмарило ся на жандармов и 
гдекотрых сильно потурбовало. 

В Добробратові люде зажадали, штобы 
до выберательной комисии вошли также пред- 
ставителі Добробратова Волошинцы спроти- 
вили ся тому и люде ворвали ся до школы, где 
мали отбыти ся выборы, вышмарили со шко- 
лы цілу комисию и потурбовали пару воло- 
шинцов. Помимо того, же в селі том не отбы- 
ли ся выборы, урядово подано, же в селі том 
всі голосовали на листу Волошина. 

По выборах по многых селах дошло ло 
кырвавых столкновень меже людьми и воло- 
шинцами. : 

С Мукачева доносят о слідуючих резуль- 
татах выборов: 

В Гандеровицах 88 голосов было подано 
на листу карпаторуску, 37.— на листу Воло- 
шина, а 7 карток подано чистых. Карткы по- 
даны на листу карпаторуску спалено. 


ме Е50МК 0° 


на Прикарпатской 


В Лялеві подано на карпаторуску листу 
117 голосов, на листу Волошина — 121 голо- 
сов, а чистых карток — 124. 


В Пистралові 70 голосов пало на листу 
карпаторуску а лем 30 голосов — на листу Во- 
лошина. Помимо того в официяльном комуні- 
кат! подано, же ‚80% голосов отдано на листу 
Волошина“. 


В Йогараші отдано 145 голосов на руску 
листу, 40 голосов — налисту Волошина, 26 
карток чистых. Официяльно оголошоно: ,,216 
голосов на листу Волошина“. 

В Залузі 338 голосов отдано на руску ли- 
сту, а лем 47 голосов на листу Волошина. О- 
фицияльно подано, же на листу Волошина от- 
дано 373 гол. 

В Романцевичах на руску листу голосова- 
ло 325 людей, а 4 голосы достала листа Во- 
лошина. Официяльно подано, же листа Воло- 
шина достала 198 голосов. 

В Яблонові руска листа мала 235, а спи- 
сок Волошина 7 голосов. Официяльно оголо- 
шено, же на список Волошина отдано 211 го- 
лосов. 

Карпаторуска листа не была признана 
Волошином. Помимо того люде масово голо- 
совали на тоту листу, або отдавали чисты 
карткы. Робили тото помимо великого терро- 
ру и натиску со стороны волошиновцов. Ро 


Руси. 


всіх выберательных пунктах были высланы 
гонцы, котры мали приказ ревидовати голо- 
суючих и отберати им карткы с рускыма кан- 
дыдатами. Кром! того Волошин выдал тайне 
заряджене относительно того, яке число го- 
лосов отданых на листу Волошина мае опу- 
бликовати кажда комисия. 


В місцевости Гандеровицы агенты Воло- 
шина нашли при одном хлопі карткы с рус- 
кыма кандыдатами и збили его до утраты 
соснаня. За тото само збили волошинцы хло- 
па с села Яблонково, а в селі Нове Давыдко- 
во ческа жандармерия арестовала Дудашеву 
за тото, же роздавала знакомым карткы с рус- 
кыма кандыдатами. 


Ище перед выборами арестовано: Костя- 


ка,Собку, Ковача, Романица, Добра и Тала-. 


бишку. 

Так выглядат свобода в автономной „Кар- 
патской Украині“ и християнска любов ближ- 
ного отца Волошина. 


При такой свобод! „выборы“ выказали, 
же на Прик. Руси мают перевагу украинофи- 
лы, бо на инших не позволено отдавати голо- 
сов, а если помимо того, ктоси отдал голос 
на рускых кандыдатов, то тоты карткы па- 
лили, або нищили, а официяльно оголошено 


побіду волошинцов. 2 


На Балканах творит ся новый 
политычный бльок. 


`В понеділок дня 20. лютого роспочал в 
Букаресті обрады с'ізд представителей балкан- 
скых держав, в котром приняли участь мини- 
стры заграничных справ Югославии, Греции, 
Турции и Румунии. Конференции той припи- 
суют велике политычне значенє, особенно в 
виду подчеркиваных безустанно через бер- 
линску пропаганду експансийных плянов от- 
носительно Балканов, где в послідном часі 
проявляют ся также вплывы англицкы. 

Головна задача той конференции ест про- 
ба втягнути до Балканского Бльока Болгарии, 
бо втотчас тот бльок числил бы около 60 ми- 
лионов людей. Была бы то сила, могуча успі- 
шно протиставити · ся забаганкам Німеччины 


и паралижовати всі єй пробы накынути свою 
гегемонию на Балканах. 

Кромі того призадували ся на той кон- 
ференции, чи не дало бы ся втягнути до бльо- 
ка Мадярщину, бо и тот факт вплынул бы 
користно на консолидацию отношень в той 
части Европы. 

Премєр грецкый и министер заграничных 
справ ген. Метаксас вступил по пути на к 
ференцию до Білграда и там отбыл нарады 
с югославянскым премєром Цветковичом и 
мин. загр. справ Марковичом. На конферен- 
ции той пришло до полной солидарности всіх 
партнеров в справах обороны интересов бал- 
канскых держав. 


Паперова наука в школах. 


Знана то річ, же теперешна школа сель- 
ска ест мало звязана с житем на селі. Через 


‚много мт молодеж учит ся рижных часто не- 


потребных предметов. Бесідує ся дітям о том, 
кым был Нерон и Ганибаль, а не заикне ся 
никто о том, што жде хлопца на селі, як до- 
росне, не учит єго никто ани словом о коопе- 
рации и о рациональном веденю сельского го- 
сподарства. 

Задача школы, то не лем умственный ро- 
звой молодежи и наладоване до ей голов я- 
койси скилькости загальных відомостей. Шко- 


‚ла народна — особенно на селі, где діти звы- 


чайно на ней кончат своє образованє — му- 
сит приготовити молоде поколінє до житя. 
Мусит познакомити его с трудностями и усло- 


виями, в якых молоде поколне в будучности 
буде жити, трудити, и розвивати ся. 

Прото тыж небезосновны сут жаданя мно- 
гых кругов, штобы в школах сельскых введе- 
но также науку о веденю сельского господар- 
ства, годовлі домашных звірят, пасічництві, 
садоводстві и т. д. 

Вмісто робити в школі вырізованкы с па- 
перу, чи не користнійше было бы запровади- 
ти діти до стайні и показати им, як належит 
дбати о чистоту худобы и стайні, або в сад! 
научити их чистити и плекати дерева овочевы. 

При каждой прав! школ! ест поле, котре 
можна поділити на маленькы грядкы. Кажда 
дітина достае свою грядочку, на котрой учит, 
ся управы рослин и приготовлят ся до буду- 


чого житя на сел!. Такым способом молодеж 
учила бы ся любити свох землю и роботу на 
ней и дознала бы ся, же прирост продукции 
рольной, то найпростійша дорога до матери- 
яльного поднесеня села. 

С другой стороны в школах сельскых аж 
и предметы загальны повинни быти достосо- 
ваны до м!сцевых потреб. 


Як приходит до хлопа якеси писмо с уря- 
ду, хоче он, штобы ему сын „отчитал — бо 
преця по то ходит до школы“. Тымчасом сын, 
если и отчитат писмо, то его не розуміє, ани 
не знае, што с ним зробити, бо за мало знае 
о податках и обовязках гражданина в виду 
державы. 


Таксамо за мало учит ся его обчисляти 
процент, кубатуру дерева кантового и округ- 
лого, шо найчастійше учит ся тых наук теоры- 
тычно, не вяжучи их с житем сельскым. Про- 
го тыж часто ‘старше поколінє оттігат ся от 
школы. Треба тому зарадити через зміну про- 
грамов наукы. Треба стоемти, штобы школяр 
в высших клясах уміл обчислити точно всі 
доходы и росходы в сельском господарстві, 
знал свойства штучных навозов, уміл плекати 
овочевы дерева, уміл ховати рационально до- 
машный скот, потрафил дешево осубити своє 
поле, загосподарити неужиткы, поправити па- 
совиска и лукы, знал организацию громады, 
гмины, повіта, кооперации и т. д. и уміл на- 
писати просьбу до уряду, иншима словами, 


штобы знал, якы права и обовязкы прислугу- 


ют каждому гражданину. 

При такой организации школа на селі 
звяже ся тісно с потребами села, стане ся ко- 
ристна и напевно повитат ю щиро населене. 


Чи дали вы уж лепту на зимову помоч для 
безроботных?! 


оды 

Весняны роботы в поли. 


Тогорочна зима была легка и уж тепер 
маме праві совсем весняну погоду. Єсли так 
дальше буде, то незадолго треба буде вытяг- 
нути плугы и бороны и роспочати весняны 
роботы. 

Дбачий газда уж тепер направят рольни- 
чи знаряды, штобы, як обсохне земля, не 
змарновати ани одной годины дорогого часу. 
О бо направду час на весні єст дорогый и 
кажде опозданє засіву може нераз спричини- 
ти великы втраты. Запобігливый газда дбає 
уж также тепер о тото, штобы мати дост до- 
брого и чистого зерна до сіяня. Сіяти треба 
лем зерно полне и чисте, котре каждый пови- 
нен приготовити в зимі, бо лем с такого зер- 
на можеме надіяти ся добрых урожаєв. Кто 
посіє зерно планне, тоньке и засмічене, тот 
най ся не чудуе, як увидит пак на поли голы 
пляцы, зарослы лем буряном и полно всіля- 
кого зельска і зерні, бо што посіял — тото 
має. Зле отже робят всі тоты, котры завчасу 
не старают ся о добре чисте зерно досіяня, а 
в послідной хвилі, як уж поле заоране, всту- 
пуют до першого ліпшого склепу и там купу- 
ют якебудь зерно — таке, яке ест в склепі, 
вывозят єго на поле и ним засівают свою ни- 
ву. Практыку таку встрічаме дост часто в на- 
щих горах и не дивота, же пак в літі газда 
плаче и нарікат, же на грунті выросли буря- 
ны, же зеренце єст на палец высоке, а притом 
одно уж покорчило ся, а друге ище зелене. 

Єсли бы газда лем кус над тым подумал, 
то сам пришол бы на тото, чом то така біда 
присіла. В. склепах, где мы купуеме зерно, ніт 
праві николи зерна на засів, а ест лем зерно 
до ужитку для людей и худобы. Найчастійше 
зерно єст зберане, бо купец купує єго в ма- 
лых партиях от рижных людей и через тото 
сут там гатункы вчаснійши и поздыйши. В 
зерні таком єст слаба сила прозябаня, сходит 
рідко и дозріват в рижных терминах, але за- 
то паношат ся там осеты и бурян. При засіві 
поля такым зерном має газда лем втрату, а 
користи николи мати не може. 


Газда мусит собі запамятати одну святу 
правду. Не сіяти зерна за дуже, лем тилько, 
килько має он доброго, чистого зерна о вели- 
кой силі прозябаня и сіяти єго на грунті до- 
бро обробленом, пульхном и належито спро- 
гноєном. Не має газла в том році спрогноєно- 
го достаточно всього поля, най сіе меньше и 
то лем на фалатках спрогноєных. Решту най 
оставит #на толоку, або най засіє зеленыма 
прогноями, як лубином и инши. Най ся не бо- 
ит, же буде мати меньше хліба, бо хліб заро- 
дит ся єму ліпше и выстарчит єго на всі до- 
машны потребы. Зеленыма прогноями знаво- 
зит он решту груңту и на другый рок може 
надіяти ся ліпшой вроды, а если оставит часть 
поля аж и на толоку, то буде мати яке таке 
пасовиско для худобы, а засіваючи планным 
зерном яловий грунт, не буде мати ани пасо- 
виска, ани хліба. 

Ниву треба обробити старанно. Орати 
найліпше и найкористнійше ест в осени под 
зиму, але кто в минувшом році в осени того 
не зробил, мусит тепер орати. Орати належит 
возможно найглубше, але робит ся тото по- 
степенно, бо єсли бы отраз в одном році по 
плыткой орці, поорал кто поле барз глубоко, 
тот не може надіяти ся добрых урожаев, бо 
выорана на верх мертвица зашкодит належи- 
тому розвитю посіяних землеплодов. Хотучи 
‘поглубити верству управной почвы, належит 
жаждого року запущати плуг чим раз глубше, 
аж осягне ся потребну глубину почвы. 


При ораню на весні треба сильно уважа- 
ти на тото, штобы нива втратила як наймень- 
ше вохкости, штобы вітер и сонце не высу- 
шили занадто скыб. До прозябаня зерна ест 
потребна вода и тепло. Если отже в ниві ніт 
вехкости, втотчас много засіяних зернят мо- 
же не посходити. Таксамо кореникы молодой 
рослины потребуют вохкости, бо они могут 
брати кормовы складникы с землі лем втот- 
час, коли они сут роспущены в воді. Поруша- 
на глубоко через оране почва стає ся продув- 
на и высыхат скоро, што нераз приносит ве- 
ликы втраты. Прото пораднійше єст орати по- 
ля восени, але кто оре их на весну, повинен 
гото зробити як найвчаснійше, штобы моло- 
ды рослинкы могли ся розвинути, покаль зе- 
мля єст ище достаточно вохка. 


Не мале значенє для урожая має мае сам 
сів зерна, при котром тратит ся у нас барз ду- 
же хліба. О сіві напишу в слідуючом числі. 


—————— 


Стр. 3. 


Загальне Собранє членов 
чит. им, Качк. в Ліщинах. 


Дня 29. січня 1939. отбило ся в Ліщинах 
дорочне собране членов читальні им. М. Кач- 
ковского. 

По докладі о діятельности уступаючого 
выділа, о котрой уж написано выже, обще 
собранє уділило абсолюторию и признатель- 
ность предсідателю и членам выділа и выбра- 
ло нове правленє, до котрого вошли: предсі- 
датель Теодор Файфер, заступник предсіда- 
теля Осиф Ющак, секретар Иван Карляк, ка+ 
сиєр Владимір Обшарскый, библиотекар Ва- 
силый Крыловскый, заступникы: Игнатый Хо- 
ванец и Гавриил Обшарскый. 

До Контрольной комисии были выбраны: 
Теодозий Чергоняк, Лука Чергоняк и Михаил 
Павлик. : 

Всі члены нововыбраного выділа знаны 
сут в селі с культурной діятельности и дают 
поруку, же читальняну роботу розвинут успі- 
шно и осягнут намічены ціли. Счасть им Бог 
в доброй и користной для Народа роботі. 


= М. Рончковскый. 


ПО ЛЕМКОВЩИНТ. 


Лицины, то невеличке село в лемковскых 
горах пов. горлицкого. Ніт до него доброго 
доступа с жадной стороны, але помимо того 
знают ліщиняв люде праві цілов Польщи, бо 
наш хлоп талантливый и трудолюбивый. Он 
уж родит ся натуристый, а як лем кус порос- 
не и як має якых 15—16 літ, то уж бере ся в 
світ с рижным деревяным и різбарскым това- 
ром и торговльом добыват собі добробыт и 
помоч в господарстві. В селі всі хаты сут по- 
крыты цынковом бляхом, в хатах єст чисто и 
пространно, а весь фонд на устройство. бу- 
дынков тягне село с торговлі. Може кому вы 
давати я тота торговля мизерна, але мы ньом 
дорожиме, бо она нас ратує. До войны іздили 
ліщиняне со своим товаром найчастійше на 
Мадяры и доходили до Кошиц, Угеля, Ужго- 
рода, Арада и дальше, а тепер ограничат ся 
их торговля до границ Польщи. Іздят они по 
великых містах, як Варшава, Лодзь, Краков, 
Познань, Гдыня, Гданск, Катовицы, и инши и 
зарабяют значны гроши. 

Торговля тота має и другы также корист- 
ны для села стороны. Люде, іздячи по світі, 
видят, як жиє світ и учат ся в нем неодной до- 
брой річи. При своих іздах познают вартость 
наукы и переконуют ся, же наука ест конечно 
потребна и же не выстарчит скончити школу, 
але учити треба ся ціле жите. Тоты люде не 
могут уж жити без книжки и газеты, бо они 
уж до ней привыкли. Они стали ся больше 
товарискы и хотячи сходити ся также у себе 


в долгы, замовы вечеры, коли по обіздах всі 
повернули до хаты, основали они в р. 1938. 
читальню им. М. Качковского. 

Початкы основаня были тяжкы, бо не 
всім ся тото подобало, многы были тому про- 
тивны и повстала меже читальняками и про- 
тивниками незгода и роздор так, же. основа- 
телі читальні сами почали жаловати, же ю 


основали. Але поволи втихло в селі, наступи- 


ла згода меже старшима, а особенно меже мо- 
лодежом и тепер молодеж взяла ся сильно за 
культурну роботу в селі. Не минул ани оден 
род часу, а уж паробци сорганизовали при 
читальні аматорскый кружок, вчат ся пред- 
ставлень, котрых отограно уж пару в своєм 
селі, а с одным представленем: „За сиротою, 
Бог с калитою“ выіхали они до еусідного с 
ла Білянкы, где их добра гра не лем подбила 
сердца білянчан, але принесла не злы доходы 
для читальні с билетов входа. Оживлена дія- 
тельность выділа и аматорского кружка вплы- 
нули користно на противников читальні, бо 
тепер ніт ани одного человіка в селі, котрый 
бы относил ся до ней ворожо. 

На „Щедый Вечер“ наши паробци заколя- 
довали также красный грош для читальні и 
як так дальше буде, то за якый рок часу при- 
ступиме до будовы власного читальняного 
дому и покажеме другым селам, же мы уміє- 
ме постояти за своє добро. 


Иван Рончковскый. 


800 милионов фунтов штерлингов 
перезначат Англия на довооружонє. 


Парлямент англицкый ухвалил перезна- 
чити 800 милионов фунтов штерлингов на 
воєнны ціли. Єст то так велика сума, котра 
соже захвіяти буджетну ровновагу аж и так 
богатой державы, яком єст Англия. Англиц- 
кый премер Чембелен сказал, же єсли держа- 
вы и в будучности будут вооружати ся на вы- 
біжкы, то мусит дойти до полного банкрот- 
ства всіх европейскых держав. 

В дальшой части своей бесіды Чембер- 
лен заявил, же єсли бы вірил, же конференция 


в справі ограниченя вооруженя даст добры 
розультаты, то постарал бы ся скликати без- 
отложно таку конференцию. Однак така кон- 
ференция при теперешном заогнею политыч- 
ного положеня не дала бы пожаданых розуль- 
татов. 
ЗЕЛАНД ГАВА: т: 17АЛЫЬ Ш ль: ъамал. ЕВЕ ЗЕНИТЕ 
Оставила 400 потомков. В м!сцевости Кор- 
динияно в Италии померла женщина, числяча 
102 рокы. Остало по ней около 400 дітей, вну- 
ков и правнуков. 


Стр. 4. 


Што чути в світі и в краю 


Німеччина прийме польскых роботников 
на сезонны роботы. Дня З. лютого подписано 
в Берлин! договор польско-німецкый о сезон- 
ной емиграции до Німеччины. Договор тот 
регулює справи выізда, побыта и платні для 
роботников с Польщи, якы выідут на літо т. 
року. 


Италия не хоче сфицеров`- жидов. Офи- 
цияльна: италиянска газета оголосила декрет, 
на основі котрого мают быти усунены с армии 
италиянской всі офицеры-жиды. Офицеры- 
жиды не тратят права до емерытуры и задер- 
жуют офицерску степень. 


7-ох арабов засуджено на кару смерти. 
Суд в місті Наифі в Палестыні засудил 7-ох 
арабов на кару смерти за тото, же носили они 
безправно оружие и ставили оружный отпор 
англицкым властям. 


26 мамутов найдено на Сыбири. В пол- 
ночной Сыбири при устю” ріквг Лень найдено 
кости 26-ох величезных мамутов. Тіла тых 
допотопных звірят перележали тысячи літ 
под прикрывом леду и снігу. Послідне літо, 
ненормально тепле на Сыбири,. отслонило их 
кости. 


250 овец скочило в пропасть. В испанскых 
Пиренеях мал місце незвычайный выпадок. С 
незнаных причин баран, идучий на переді кыр- 
деля овец, настрашил ся и скочил в пропасть. 
Идучих за ним 250 овец пошло єго слідами 
и всі они зробили так само. Пропасть была 
глубока и всі овцы убили ся. 


Продавали мясо с сусідов. В окрестности 
золотодайных теренов Кильо-Мото (Бельгий- 
ске Конго в Афрыц!) выкрыто парусот случаев 
убийств. 

Слідство выкрыло, же убивала муринов и 
білых одна сусідна секта муринска, котра ті- 
ла убитых людей будила, краяла и продавала 
на торгах на вагу, як звычайне мясо. 

Власти арестовали понад 200 муринов. 


И таке ся трафит пияком. В Быдгощи при- 
трафил ся смішный выпадок. Над ріком 
Брдом найдено одеж мужчины. Насувало ся 
подозрінє, же ктоси в намірах самоубийствен- 
ных рособрал ся и шмарил ся до воды; Дали 
знати полиции, котра нашла в одежи доку- 
менти, на основі котрых ствердила, же одеж 
належит до поважного и знаного жителя Быд- 
гощі, жиючого при ул. Поморской. Полициянт 
пошол до мешканя мнимого самоубийцы, што- 
бы повідомити жену. Тымчасом показало ся, 
же „самоубийца спит собі найсмачнійше в по- 
стели“, . 

Был он попердного дня на забаві с камра- 
тами и видно так собі подпил, же зробило ся 
єму горячо на дворі. Прото тыж знял одеж 
г над ріком, а сам пошол до хаты спати. Счудо- 
вал ся он немало, як ему сказали, где ест одеж, 
бо нич не памятал. 


Найстарший плуг на світі. В музею в мі- 
сті Ганновер в Німеччині находит ся плуг (со- 
ха), котрый мае по обчисленям ученых пере- 
шло 5.000 літ. Плуг тот найдено в торфовиску 
коло мецевости Аврид в Німеччині. Плуг тот 

уважают за найстарший на світі. 

МЕЕ М: КО 


Копина — то великый присмак для мури- 
нов. В городской різні в Ггудзьоадзу убивают 
масово коні, котры скупуют с цілого Поморя. 
В січні т. р. убито там 285 коней. Конину вы- 
сылают в зимі до Бельгии, где перерабяют ю 
на консервы и высылают до Конга Бельгий- 
ского в Афрыці. Там купуют тоты консервы 
мурины, котры уважают конину за великый 
присмак. 


Затрутє мясом. В кобрынском повіті за- 
нотовано случай масового затрутя мясом. На 
веслю. у одной газдыні по с1дженю мяса за- 
хворіло сейчас 39 людей с отзнаками затру- 
тя. 4-ох с них отвезено до шпиталя, а. решті 
уділил перйой помочи місцевый лікар. 

Газдыня купила мясо у місцевых різни- 
ков-жидов и мясо не было стемпльоване. За- 
держаны різникы признали ся, же мясо похо- 
дит с худобы, зарізаной дома без оглядин ве- 
терынарийных и же не было совсем свіже, 
прото продали єго по низших цінах. Різни- 
ков арестовано. 


Хотят воду тамовати ведом. Нераз тра- 
фят ся, же в плаваючом по морях кораблі по- 
Встає дыра в боку або на дні корабля. Доте- 
пер старали: ся таку дыру якнайскорше заби- 
ти ‚або залатати. Але тото не все ся удавало и 
для корабля не было уж ратунку. 

Тепер учены впали на инший способ. Вы- 
нашли они машину, котра вытварят 35 граду- 
сов зумна. Така машина в барз коротком часі 
замінят воду на лед, котрый засклепит дыру 
и пароход може сміло продолжати свою по- 
дорож до пристани або до реперацийного 
доку. 

В минувшом році зробили пробу с том 
машином на озері Цурыхском. Опустили они 
машину на дно озера и зараз вода почала за- 
міняти ся на брылы леду. 


Волокно с натины картофляной. Т-во фа- 
брыкации штучного волокна в Саксонии, по 
долгых досвідах, вынашло способы одержаня 
с натины картофлей штучне волокно, подоб- 
не до льняного прядива. Пробы дали добрый 
результат и комисар. 4-літного господарства 
пляну затвердив проєкт будовы в Турингии 
специяльной фабрыкы прядива с натины. В 
осени того року мают селяне достарчити по- 
требну той фабрыці суху натину. 


Ч 8. (242) 


Шимпанс грає в билярдг Оден властитель 
цырку в Ню-Йорку мае малпу (шимпанса), 
котру научил грати в билярд. Малпа присвои- 
ла собі так добре правила гры, же в конкурсі, 
сорганизованым через властителя, ограла єго, 
одержуючи 109 пунктов перевагы над чело- 
віком. Властитель цырку перенял ся так сым, 
же от того часу перестал грати в билярд. = 


Нове експльозийне средство. Нове `екс- 
пльозийне средство о великой выбуховой си- 
ий вынашол естонскый хемик. Средство отли- 
чат ся небывалом розрываючом силом, а так- 
же и тым, же при перевоженю має быти ціл- 
ковито безпечне, а в часі ужитя не дає ния- 
кых газов. Прото. може оно мати велике при- 
міненє в копальнях. 


Кричачи течки (торбы). В Амерыці напа- 
дают часто на переходячих людей бандыты и 
вырывают и мс под пахы течкы. Робят тото 
втотчас, як сподівают ся найти в течці гроши, 
нападают отже звычайно на банковых урядни- 
ков. 

Штобы ся охоронити перед тыма напа- 
дами, вынайдено там патентованый замок, 
котрым замыкат ся течку. В замку том нахо- 


дит ся механизм, котрый выдає з себе аляр- 


мовы звукы, подобны до свисту сырены, єсли 
ктоси, не знаючий механизма, хоче отворити 
течку. Через введенє такого механизма перед 
Зма місяцами, удало ся перешкодити около 
100 крадежам. 

Вынаход амерыканского инжинєра стал 
ся голосным за океаном и введено єго кромі 
Амерыкы также в Канаді, в гдеякых провин- 
циях Амерыкы Полудневой и в Австралии. 


ПЗП. а НЫЦ УАТС. НАСЫНЫН СУТИ РОО. 
| цілу добре загосподаровану пасіку 
родам ае 
в Крыниці-Селі, або поодынокы улии- 
Голосити ся: Мгр. Яновицка 
Крыница 2. 


КЕР ОИСЕ БАНЕ КВН А ОРНЫН АЗАРОВ 
Прийму ковальского челядника 


обзнакомленого добре с кутем возов 
и плугов. Плата ведля умовы. 
Голосити ся писемно, або устно: 
ПЕТРО ПАСТЫРЧИК 
почса Лосє 
село Климковка. 


Комунальна Каса Ощадности 
Повіта Краковского в Кракові 


Рок основаня 1882. 
ЦЕНТРАЛЯ КРАКОВ, УЛ. ПИЯРСКА 4. 


тел. 115-97, 131-73, 101-03. 


КРЫНИЦА, 
ВЕЛИЧКА, 


Отділеня: 


112, 
тел. 6, 


тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


БЕЗОПАСНОСТЬ. 


Ргакагпіа А. Соійтапра, : 
Типография А. Гольдмана во Львові, ул. Сикстуска 1% 


ДОБРЫЙ ПРОЦЕНТ. 


а 
Мудажса: Ме{о4у Тгосһапоузкі, Кгуписа. 


Видав: Методій Трохановскій, Крыница. 


Імӧу, Ѕукѕіџѕка 19. 


